Dyörd von Bekeşi

Dyörd von Bekeşi-(, ) macar əsilli ABŞ fiziki. "Qulaq ilbizinin stimullaşdırılmasında fiziki mexanizmin kəşflərinə görə" fiziologiya və tibb üzrə Nobel mükafatı laureatıdır.
 Həyatı 
Dyörd von Bekeşi 3 iyun 1889-cu ildə Budapeşt şəhərində anadan olmuşdur. Atası dövlət xadimi olan Bekeşi ailənin 3 övladından ilki idi. Orta təhsilinin Bedapeştdə tamamladıqdan sonra atasının vəzifəsi ilə bağlı Bern şəhərinə göçmüş burada Bern Univeristetində kimya fakültəsini bitirmişdir. Daha sonra  1923-cü ildə Budapeştə qayıdan Bekeşi fizika sahəsində doktorluq dissertasiyasını müdafiə etmişdir.
 Fəaliyyəti 
Bekeşi eyni il "Macar Telefon İdarəsi"ndə tədqiqat laborantı vəzifəsində çalışmağa başlayır. Işi ilə bağlı Berlinə göndərilən Bekeşi 1926-1927-ci illərdə “Siemens und Halske” şirkətinin labarotoriyasında işləyir. 1939-cu ildə isə Budapeşt Universitetinin eksperimental fizika fakültəsinin professoru olur. Lakin tezliklə universitetdəki işindən istefa verərək Stokholma köçür və burada Karolinska İnstutunda işləməyə başlayır. 1 il burda yaşadıqdan sonra Bekeşi 1947-ci ildə ABŞ vətəndaşlığı alır. Buna baxmayaraq, instutudakı işini davam etdirir. ABŞ-də yaşamağa başladığı ilk illərdə Harvard Universitetində psiko-akustika labarotoriyasında tədqiqatçı, 1949-cu ildə iə baş tədqiqatçı olur. 1956-cı ildə Amerika Beynəlxalq Elmlər Akademiyasının üzvlərindən olan Bekeşi 1961-ci ildə fiziologiya və tibb sahəsi üzrə Nobel mükafatına layiq görülür.
 Mükafatları 
 Otologiya üzrə Denker mükafatı (1931),
 Berlin Elmlər Akademiyasının "Leibnitz" Medalı (1937),
 Qroninqen Universiteti, Nitq və otologiya üzrə "Quyot" mükafatı (1939)
 Budapeşt Elmlər Akademiyası, "Akademiya" mükafatı (1946)
 Münster Universiteti (1955), Bern (1959), Padova (1962), Buenos Ayres (1968), Kardoba (1968), Havay (1969) və Zemmelveys Universitetləri tərəfindən fəxri doktorluq dərəcəsi almışdır.
 İstinadlar 

Kateqoriya:Macarıstanlı Nobel mükafatı laureatları
Kateqoriya:Macarıstan alimləri
Kateqoriya:Macarıstan fizikləri
Kateqoriya:Macarıstandan ABŞ-yə mühacirət edənlər